《复竹茶炉》
明代·秦夔

烹茶只合伴枯禅，误落人间五十年。华屋梦醒尘冉冉，湘江云冷月娟娟。

归来白璧原无玷，老去青山最有缘。从此远公须爱惜，愿同衣钵永相传。

作者简介：（1433—1496）常州府无锡县人，字廷韶，号中斋。天顺四年进士，授南京兵部主事。历武昌知府。在任除奸植善，兴学劝农，创养济院，定均徭法。监司下其规约于诸郡行之。累迁江西右布政使，卒于任。有《中斋集》。